เรื่องร้องเรียน (ถนน,คลอง,น้ำท่วม,ร้องเรียน) วันที่ 2023-09-27 01:54:57 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039228
ขอความช่วยเหลือ กรณี ได้รับผลกระทบจากการเปิดประตูระบายน้ำลงคลองแสนแสบและคลองเจ้าพระยาอนุชิต บริเวณ ชุมชนเกาะกลางพัฒนา ถนนสังฆสันติสุข แขวงกระทุ่มราย เขตหนองจอก กรุงเทพมหานคร จุดสังเกต ชุมชนดังกล่าวจะตั้งอยู่บริเวณด้านหลังของวัดบึงทองหลาง (วัดปากบึง) เนื่องจากผู้ร้องแจ้งว่าเมื่อมีฝนตกหนักเป็นจำนวนมาก จะทำให้น้ำในคลองเอ่อล้นออกมา และล่าสุด (เมื่อประมาณวันที่ 16 กันยายน 2566) ได้มีจดหมายจากสำนักงานเขตหนองจอก ส่งมาถึงประชาชนในชุมชนเกาะกลางพัฒนา เป็นจดหมายระบุว่า "จะทำการปล่อยน้ำและเปิดประตูน้ำเพื่อระบายน้ำ ให้ประชาชนในพื้นที่เฝ้าระวังน้ำล้นตลิ่ง" จึงทำให้น้ำล้นลำคลอง ซึ่งชุมชนเกาะกลางพัฒนาล้อมรอบด้วยคลองแสนแสบ, คลองเจ้าพระยาอนุชิต และมีคลองเล็กๆ ตัดผ่านเข้ามา จึงส่งผลให้มีน้ำเอ่อล้นเข้าใต้ถุนบ้านพัก และตัวบ้านของประชาชนในพื้นที่ การสัญจรเข้าออกมีความยากลำบากเพราะถนนตัดขาดเป็นบางส่วน อาทิ บริเวณถนนทางฝั่งคลองเจ้าพระยาอนุชิตซึ่งเป็นถนนดินลูกรัง ประสบปัญหามาเป็นระยะเวลาประมาณ 80 ปี จึงประสงค์ให้หน่วยงานเกี่ยวข้องเข้ามาช่วยเหลือดูแลความเป็นอยู่ของประชาชนในชุมชนเกาะกลางพัฒนาที่ได้รับผลกระทบโดยตรงจากการปล่อยน้ำและเปิดประตูน้ำลงสู่คลองแสนแสบและคลองเจ้าพระยาอนุชิตเป็นประจำทุกปี โดยชุมชนเกาะกลางพัฒนาเป็นเกาะรับน้ำซึ่งมีคลองมะขามเฒ่าเป็นคลองขนาดเล็กช่วยกั้นน้ำไว้ เมื่อมีการเปิดประตูน้ำและการปล่อยน้ำจะทำให้น้ำล้นเข้าสู่บ้านของประชาชนในพื้นที่บ่อยครั้ง  (ผู้ร้องประสงค์ให้เปิดเผยชื่อ นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata